ENTRADAS

=OBRA= toc

The following was originally published January 24, 2011 at http://laparaulavola.blogspot.com/2011/01/cicle-de-conferencies-i-tallers-sobre.html ...d'obres literàries -o no-, a casa -o no-, canòniques -o no-, per a examen -o no-, i així una afirmació i la contrària, car sempre hi trobarem les oportunes disquisicions docents del que ha de ser la promoció de la lectura entre l'alumnat en les àrees lingüístiques -i les no lingüístiques. S'han de fer activitats o treballs al voltant de la lectura? S'ha d'avaluar el llibre "obligatori"? És més, s'ha d'imposar el títol programat? La pràctica generalitzada respon "sí" amb pocs matisos i el sistema "ens obliga". Cada trimestre encetem una o dues lectures noves a classe, títols habitualment tancats i alguns més d'optatius, i em resulta costerut haver de plantejar activitats que ratifiquen la comprensió i el profit d'un acte que hauria de ser plaent i punt per a l'alumnat. Però vaig al gra, que no era això del que volia escriure.

Tenia la intenció de fer memòria de l'existència de la web [|Escola de pares i mestres], que replega els tres cicles de conferències sobre la importància de la lectura amb nombrosos textos, recomanacions de llibres, consells per a fer llegir i vídeos dels escriptors i els conferenciants que acudiren al marc de les tres darreres fires als Jardins de Vivers. Crec que molts no la coneixen i que se'n pot aprofitar enormement el material presentat. > ... Són uns cicles de conferències celebrats dins del marc de la Fira del Llibre de València, al llarg de tres edicions: 2008, 2009 i 2010. Aquestes xerrades han estat organitzades per l'Associació d'Editors del País Valencià, convocades conjuntament amb FAPA València i el CEFIRE de València i dirigides i coordinades per la professora Gemma Lluch de la Universitat de València. Les tres edicions s'han estructurat d'acord amb els temes següents: > ==- [|**Escola de pares i mestres 2008: Llibres per anar per casa.**]== ==**-** [|**Escola de pares i mestres 2009: Cicle sobre la importància de llegir a casa.**]== ==**-** [|**Escola de pares i mestres 2010: Llegir amb els autors i il·lustradors.**]==

Pel que respecta a la relació entre la lectura i les noves tecnologies, l'any 2009 hi hagué tres conferències força interessants de les quals reproduïsc la presentació: > ==**Llegir llibres, llegir pantalles:** Conferència de l'investigador **Jesús Martín-Barbero**, sobre els nous codis i els nous lectors, i els canvis que les noves tecnologies ens ofereixen. **Llegim amb els fills, amb les pantalles?:** **Gonçal López-Pampló**: el concepte de lectura va molt més enllà del llibre; és possible compatibilitzar hàbits de lectura i noves tecnologies d'oci i formació. **Llegim amb els autors a internet:** **Carlota Torrets**, cap de producció i administradora generla del Portal "[|Què llegeixes?]", una xarxa social, un fòrum per al foment de la lectura.== Em volia recordar novament d'aquest portal '[|Escola de pares i mestres]' perquè el considere imprescindible per a les famílies que necessiten orientació i recursos per tal de motivar els seus fills en el plaer i la importància de llegir; per als docents que volen innovar alguns plantejaments en la seua matèria; per la informació aportada d'autors i conferències. I perquè aquesta web, que té tres anys, promet la continuïtat amarant lentament en la consciència dels qui tenim un compromís amb la divulgació de l'hàbit lector pels mitjans més motivadors que puguem. Molt recomanable.



=TROVADA=

The above was originally published October 11, 2010 at http://laparaulavola.blogspot.com/2010/10/i-trobada-de-professors-i-professores.html S'ha obert la inscripció a la **I Trobada de professors i professores de llengües i TIC** que se celebrarà entre els dies **19 a 21 de novembre** al CRP d'Esplugues de Llobregat.

Aquesta Trobada pretén ser un espai on els professors que impartim totes les llengües del currículum tinguem uns dies per a debatre i intercanviar experiències al voltant de l'ús de les TIC a l'aula de llengua. Som conscients que aquest ús ha de prioritzar sobretot el valor pedagògic i didàctic de l'eina. No oblidem que el tractament de la informació i la competència digital formen part de les competències bàsiques que s'haurien de desenrotllar de manera transversal en totes les àrees de coneixement i assignatures com una destresa imprescindible. Entre les desenes d'actes i jornades TIC anuals, Esplugues s'alça a novembre com una escola de tardor on el professorat de distintes procedències ens reunirem per tal d'aprofundir en l'alfabetització digital, per a compartir els nostres aprenentatges i aplicacions a l'aula, i per a perfeccionar la metodologia i l'avaluació de l'assignatura de llengua per mitjà de les noves tecnologies. S'intentarà mantenir l'esperit dels encontres estiuencs organitzats per [|Aulablog] des de fa cinc anys. El programa està organitzat d'aquesta manera: > **Divendres 19** > 13 h. Trobada i visita turística pel centre històric d'Esplugues (opcional): ens trobem a la porta de l'Ajuntament, plaça de la Magdalena, 1 > 14,15 h. Dinar a prop del lloc de la Trobada (opcional) > 16-16,30 h. Recepció i acollida dels participants > 16,30-17 h. Inauguració de la trobada: **Jordi Vivancos** (Generalitat de Catalunya) > 17-17,15 h. Presentació de la Trobada per part de **Juan Miguel Muñoz**, president d'Espiral, Educació i Tecnologia. > 17, 15-18,15 h. Conferència a càrrec de **Teun Van Dijk**: **Discurs i poder** > 18,15-18,45 h. Pausa-cafè > 18,45-19,15 h. Recital de música antiga i tradicional a càrrec d'**Adolfo Osta** > 19,15-19,45 h. Benvinguda als participants. Explicació de l'organització dels grups de treball i els tallers de la jornada de dissabte. > 21 h. Sopar. Lloc: El peixet d'Esplugues, Av de Cornellà, 108, Esplugues (opcional; cal inscriure-s'hi en el 2n formulari) > > 9-11 h. Grups de treball: > > -**Tecnologia versus metodologia**. Coordina: Marcos Cadenato > -**Donar de parlar: la competència oral a classe de llengua**. Coordina: Lourdes Doménech > -**La competència narrativa**. Coordina: Almodis Orellana > -**L 'ús dels mapes conceptuals en la classe de llengua**. Coordina: Jordi Guim > -**Integració de les TIC en una unitat didàctica de llengua**. Coordina: Carme Duran i Mireia Manresa > > 11-11,30 h. Pausa cafè > 11,30-13,30 h. Tallers: > > -**La llengua oral a l'aula. Taller de ràdio**. A càrrec de Marcos Cadenato > -**Cartells virtuals amb Glogster**. Lourdes Doménech > -**Relats digitals**. Almodis Orellana > -**Eines TIC per a l'elaboració de projectes**. Bea Marín > -**Eines bàsiques de la web 2.0**. Manuel Rino > -**Mapes conceptuals**. Jordi Guim > > 13,30-16,30 h. Dinar (inclós en el preu de la inscripció). 16,30-18 h. Pecha Kucha: Experiències a l'aula amb les TIC > 18-20 h. Desconferència amb 30 minuts de pausa cafè > 21 h. Sopar amb disjokey i ball (opcional). Lloc: Can Palou, Esplugues > > 10-12 h. Exposició de les conclusions dels grups sobre els temes debatuts > 12-13 h. Conferència de cloenda de **Boris Mir**: **Aprenentatge** > 13-14 h. Cloenda i lliurament de diplomes A l'inici enllaçava l'adreça del blog que presenta la Trobada. Ací queda, finalment, l'enllaç directe amb el [|formulari d'inscripció] per si voleu participar-hi. Vull recomanar-vos l'assistència. Hi aprendrem i ens divertirem. Ens veiem a Esplugues.
 * Dissabte 20**
 * Diumenge 21**